open-index/open-wikipedia-markdown huggingface dataset:
Haus Labs

**Haus Labs** או **Haus Laboratories** הוא מותג קוסמטיקה טבעוני. המותג הושק ב-17 בספטמבר 2019 על ידי הזמרת האמריקאית ליידי גאגא, זה ליין הקוסמטיקה הגדול הראשון שהושק אך ורק באמזון, הליין שנמכר בתשע מדינות בהן בריטניה, ארצות הברית, צרפת, יפן וגרמניה. המוצרים הראשונים כללו תוחם שפתיים, צבע פנים ושפתון.

המותג כולל קולקציה בהיקף של כ-40 מוצרים הכוללים אייליינרים, ליפגלוסים ומסיכות פנים, השפתון של המותג הגיע למקום הראשון ברשימת השפתונים הנמכרים ביותר של אמזון.

## היסטוריה
בפברואר 2018, גאגא הגישה בקשה ש"Haus Beauty" ו-"Haus Labs" ירשמו כסימן מסחרי רשום באמצעות החברה שלה, Ate My Heart Inc. ואז, במהלך נשף המט גאלה שציוין בחודש מאי 2019, החלו מעריציה של גאגא לשער שהאיפור בו השתמשה היה תצוגה מקדימה של פרויקט עתידי, רמז בולט נוסף היה כאשר גאגא השתמשה בהאשטאג #HausBeauty במספר פוסטים שהעלתה לרשת החברית, אינסטגרם. המותג הוא ליין הקוסמטיקה היחיד של גאגא.

המוצרים הראשונים של Haus Labs היו זמינים להזמנה מראש למנויי האמזון פריים כבר ב-15 ביולי 2019, אך שאר מוצרי הליין יצאו לשוק ולציבור הרחב רק בספטמבר של אותה שנה. לקראת ההשקה הרשמית, גאגא אירחה מסיבה, בשם "Haus Party", במסיבה השתתפו כ-500 אורחים.

ב־16 בספטמבר 2019 במהלך נאומה שנשאה גאגא בסנטה מוניקה היא טענה כי "אנחנו לא רק משיקים איפור. זוהי התקפת זוהר על העולם להיות מקבל, צנוע, אמיץ ובעיקר אדיב. לא משנה מי אתה, כולם מוזמנים להשתמש במותג".

ב־4 באוגוסט 2020, שוחררה קולקציה חדשה של אייליינרים ועיפרון ג'ל, שהורכבו מכ-20 גוונים שונים. גם גאגא וגם אריאנה גרנדה השתמשו בקולקציה בקליפ המשותף שיצרו "Rain On Me".

ב-6 באוקטובר 2020, Haus Labs השיקה צמד של ערכות סומק והיילייטרים.

## נדבנות
חברת "Haus Laboratories" הצטרפה לארגון ללא מטרת הרווח של גאגא משנת 2012, "Born This Way Foundation" שהוקם במטרה להעלאת מודעות בתחום בריאות הנפש והעצמת בני נוער. החברה הודיעה כי כל עסקה שתתרחש באתרה הרשמי יתרם דולר אחד לארגון.

## פרסים ומועמדויות

## קישורים חיצוניים
* 

## הערות שוליים

קטגוריה:ליידי גאגא
קטגוריה:מותגי קוסמטיקה
סבין לפסיוס

**סבין לפסיוס** (בגרמנית: **Sabine Lepsius**; 15 בינואר 1864 – 22 בנובמבר 1942) הייתה ציירת פורטרטים גרמנית, חברת הזצסיון הברלינאי.

## קורות חיים
היא הייתה בתם של צייר הדיוקנאות גוסטב גראף ופרנציסקה ליברייך (1824–1893), ליתוגרפית. היא למדה אצל אביה וב-1892 התחתנה עם הצייר ריינהולד לפסיוס. היא ובעלה הוחזקו באותה מידה והיו פופולריים מאוד בקרב הקהילה העסקית והעשירים. אחיה היה היסטוריון האמנות בותו גראף.

היא הייתה גם חברה קרובה וחסידה של שטפן גורגה. בנה סטפן (1897–1917), שנהרג במלחמת העולם הראשונה, נקרא על שמו. היא פרסמה ספר על חברותם בשנת 1935, שם ייחסה את התקף הלב הקטלני של אחיה בוטו לידיעה על מות בנה.

לפסיוס הציגה את עבודותיה בבניין האישה בתערוכה הקולומביאנית העולמית בשנת 1893 בשיקגו, אילינוי.

הסלון שלה בברלין-ווסטנד נחשב לנקודת מפגש חברתית מרכזית. השתתפו בו אישים מרכזיים מעולם התרבות והאקדמיה: גאורג זימל, וילהלם דילתיי, אוגוסט אנדל וריינר מריה רילקה. היא הייתה אחת החברות המייסדות של הזצסיון הברלינאי והציגה איתם עד 1913.

מרבית 280 הדיוקנאות שלה היו של אנשים בקהילה היהודית ואבדו או הושמדו במהלך מלחמת העולם השנייה.

## גלריה
 

File:Sabine Lepsius - Monica, die Tochter der Künstlerin (1900).jpg | מוניקה

File:Cornelia et Charlotte Hahn-Sabine Lepsius-Musée juif de Berlin.jpg | קורנילה ושרלוטה האן

File:Stefan Lepsius 1897-1917 - Gemälde von Sabine Lepsius.JPG | סבין כילדה, ציור של אביה

File:Sabine Lepsius Portrait Mathilde Vollmoeller.jpg | מטילדה וולמור

File:Stefan George Museum Gemälde Sabine Lepsius.jpg | שטפן גורגה



## קישורים חיצוניים

## הערות שוליים

קטגוריה:ציירות גרמניות
קטגוריה:חברי הזצסיון הברלינאי
קטגוריה:גרמניות שנולדו ב-1864
קטגוריה:גרמנים שנולדו ב-1864
קטגוריה:גרמניות שנפטרו ב-1942
קטגוריה:גרמנים שנפטרו ב-1942
שברולט סופריור

**שברולט סופריור** (באנגלית: **Chevrolet Superior**) היו מספר סדרות של מכוניות במספר תצורות, מתוצרת יצרנית הרכב האמריקאית **[[שברולט]]**, אשר יוצרו בין השנים 1923–1926 בארצות הברית ובקנדה.

בקנדה דגמי "שברולט סופריור" יוצרו על ידי **General Motors of Canada Company** , חברת בת של "ג'נרל מוטורס".

## תצורות
* סדאן - 4 דלתות.
* רודסטר - 2 דלתות, 2 נוסעים.
* טורינג ("Touring" ) - מכוניות קבריולה, 4 דלתות.
* קופה - 2 דלתות.
* טנדר - 2 דלתות.

## מאפיינים
* יוצרו 1,442,253 יחידות.
* דגמי "שברולט סופריור" יוצרו בארצות הברית ובקנדה.
* סדרות "שברולט סופריור" לסוגיו נבנו על בסיס פלטפורמה של ג'נרל מוטורס מסוג "GM A platform" .
* מנוע קדמי.
* מחיר דגם רודסטר (Superior Roadster) בשנת 1926 עמד על 510 דולר, מחיר דגם סדאן 4 דלתות עמד על 825 דולר, ומחירי טנדרים נעו בין 425–525 דולר (בארצות הברית).

### ייצור בארצות הברית
סדרות "שברולט סופקיור" יוצרו והורכבו במספר מפעלים של "שברולט" וחברת האם "ג'נרל מוטורס" ברחבי ארצות הברית:
* במדינת קליפורניה, בעיר אוקלנד במפעל "שברולט" "Oakland Assembly" .
* במדינת ניו יורק במחוז וסטצ'סטר בעיירה "Tarrytown, New York"  במפעל "שברולט" "North Tarrytown Assembly" .
* במדינת אוהיו בעיירה "Norwood"  במפעל "ג'נרל מוטורס" "Norwood Assembly" .
* במדינת מישיגן בעיר פלינט במפעל "ג'נרל מוטורס" "Flint Truck Assembly" .
* במדינת מיזורי בעיר סנט לואיס במפעל "ג'נרל מוטורס" שבנה טנדרים ומשאיות עבור GMC ו"שברולט" "St. Louis Truck Assembly" .
* במדינת טקסס בעיר ארלינגטון במפעל "ג'נרל מוטורס" "Arlington Assembly" .

### ייצור בקנדה
* בפרובינציה אונטריו, בעיר "Oshawa"  במפעל בבעלות "General Motors of Canada Company"  (חברת בת של "ג'נרל מוטורס") מפעל "Oshawa Truck Assembly" .

## סדרות
* "Superior Serie B" - יוצר בשנת 1923.
* "Superior Serie F" - יוצר בשנת 1924.
* "Superior Serie K" - יוצר בשנת 1925.
* "Superior Serie V" - יוצר בשנת 1926.

## גלריה

קובץ:Across from Eagle Tavern (9701346182).jpg| "שברולט סופריור", 4 דלתות סדאן
קובץ:Chevrolet (1925).jpg| "שברולט סופריור", שנת 1925 - קבריולה
קובץ:1926 Chevrolet Superior V Tourer (23844430724).jpg| "שברולט סופריור", שנת 1926
קובץ:1924 Chevrolet Deluxe Superior Touring.jpg| "שברולט סופריור דה-לוקס", שנת 1924
קובץ:1924 Chevrolet Truck.jpg| "שברולט סופריור", שנת 1924 - טנדר
קובץ:| "שברולט סופריור"


## ראו גם
* שברולט
* שברולט סדרה D
* שברולט סדרה AA קפיטול

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1923
קטגוריה:מכוניות אמריקאיות
קטגוריה:כלי רכב המיוצרים בקנדה
סופריור
מושבת וירג'יניה

**מושבת וירג'יניה** (קולוניית וירג'יניה או פרובינציית וירג'יניה; 1607–1776) הייתה משלוש עשרה המושבות בצפון אמריקה אשר התנתקו מן ממלכת בריטניה הגדולה ב-1776 בעת הכרזת העצמאות של ארצות הברית.

## גאוגרפיה
מושבת וירג'יניה כללה את האזור אשר בו שוכנות כיום המדינות וירג'יניה, מערב וירג'יניה, צפון קרוליינה, קנטאקי, טנסי ואוהיו. הבירה הייתה ג'יימסטאון (1607–1699) ולאחר מכן ויליאמסבורג (1699–1776). וירג'יניה קיבלה את השם על ידי וולטר ראלי במהלך משלחתו בשנת 1584 לכבוד אליזבת הראשונה, מלכת אנגליה כשהקים את היישוב הראשון באי רואנוק. המלכה הרווקה זכתה לכינוי "המלכה הבתולה".

## היסטוריה
### ייסוד המושבה
בווירג'יניה נעשו הניסיונות הבריטיים הראשונים להתיישב על ידי חברה בשם חברת וירג'יניה, שהקימה את ההתנחלות ג'יימסטאון בשנת 1607. באותה תקופה לממשל האנגלי לא היה כסף למימון משלחות יקרות ולא בטיחותיות כאלה. בתחילה, ניסיונות הקולוניזציה זכו להצלחה מתונה בלבד. מתוך 144 הגברים שהתחילו באנגליה בדצמבר 1606, רק 38 היו בחיים כעבור תשעה חודשים. 39 מתו במהלך ההגירה, 67 בתשעת החודשים הראשונים לאחר שהגיעו לחוף. גם רעב לא היה נדיר, אך יותר ויותר אנגלים ניצלו את ההזדמנות והיגרו לווירג'יניה. 

### התפתחות המושבה
בשנות מלחמות אנגליה–פותאן המושבה נקלעה למצוקה קשה. המושל השני של המושבה, לורד דה לה וור, ייצב את המצב. שיפור אמיתי אירע רק כאשר ג'ון רולף נטע את צמחי הטבק הראשונים בווירג'יניה בשנת 1612, שכנראה הביא איתו מטרינידד. בשנת 1618 ייצאו המתיישבים טבק תמורת 20,000 פאונד. בשנת 1619 הוקם בית ברג'יס כבית המחוקקים של המושבה.

המלחמה השנייה עם הפותאן החלה בשנת 1622. כתוצאה מכך, חברת וירג'יניה של לונדון נקלעה לקשיים כלכליים, מה שהוביל בשנת 1624 להסבת האזור למושבה מלכותית. בשנת 1638 הסתכם יצוא וירג'יניה בשלושה מיליון פאונד. בשנת 1676 התרחש מרד בייקון, מרד שהוביל נתנאל בייקון נגד המושל סר ויליאם ברקלי. מהגרים מגרמניה מזיגרלנד ייסדו את היישוב גרמנה בשנת 1714. שם היישוב שונה לגרמניה על ידי אן, מלכת בריטניה.

הגורם של פארסון היה סכסוך ממושך בין הכמורה האנגליקנית לבין הממשל במושבה, אשר העלה שאלות מהותיות לגבי הקשר של ממלכת בריטניה עם המושבות הבריטיות.

### עצמאות
וירג'יניה הייתה ביתם של רבים של האבות המייסדים של ארצות הברית, בעיקר פטריק הנרי, תומאס ג'פרסון, ריצ'רד הנרי לי, ג'יימס מדיסון, ג'ורג' מייסון וג'ורג' וושינגטון, ווירג'יניה מילאה תפקיד בולט בתנועת העצמאות האמריקאית. הבריטים גורשו לבסוף מווירג'יניה לאחר הקרב על הגשר הגדול ב-9 בדצמבר 1775. ב-15 במאי 1776 הכריזו נציגי המושבה בוויליאמסבורג על עצמאותה. בזמן שעבדו על חוקה, ב-12 ביוני 1776, העבירו הנציגים פה אחד הצהרת זכויות יסוד, שגובשו במידה רבה על ידי ג'ורג' מייסון - הצהרת הזכויות של וירג'יניה. כעבור כמה שבועות בחרה הוועידה לבסוף בפטריק הנרי למושל הראשון של וירג'יניה. עם אימוץ ההכרזה על עצמאות ארצות הברית על ידי הקונגרס הקונטיננטלי ב-4 ביולי באותה שנה, וירג'יניה הייתה לאחת משלוש עשרה המושבות המייסדות של ארצות הברית.

## קישורים חיצוניים

* ייסוד וירג'יניה
* 

וירג'יניה
קטגוריה:וירג'יניה: היסטוריה
קרן מרסר

**קרן מרסר** או **קרן משפחת מרסר** (באנגלית: The **Mercer Family Foundation**) היא קרן פרטית למתן מענקים בארצות הברית. בשנת 2013 היו לקרן נכסים בשווי 37 מיליון דולר. הקרן מנוהלת על ידי , בתו של מדען המחשב ומנהל קרנות הגידור רוברט מרסר.

בהנהגתה של רבקה השקיעה הקרן כ-70 מיליון דולר במטרות שמרניות בין השנים 2009–2014. הקרן תרמה גם לקבוצות התומכות בהכחשת שינוי האקלים.

## פעילויות
האינטרסים העיקריים של הקרן הם בתחומי המדיניות הציבורית, ההשכלה הגבוהה והמדע. הקרן תרמה לארגונים ומוסדות כולל הריטג' פאונדיישן, ,  ואוניברסיטת סטוני ברוק. קרן מרסר מעניקה מימון לקרן של רשת הום דיפו, שמשימתה היא "לשפר את בתיהם וחייהם של יוצאי צבא ארצות הברית ומשפחותיהם."

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קרנות נדבנות
קטגוריה:קרנות למחקר מדעי
קטגוריה:ארצות הברית: ארגונים
אפריל באולבי

**אפריל מישל באולבי** (באנגלית: **April Michelle Bowlby**; נולדה ב-30 ביולי 1980) היא שחקנית ודוגמנית אמריקאית. היא ידועה כמי שגילמה את קנדי בסדרה הקומית של CBS "שני גברים וחצי" (2005–2015), בדמותה של סטייסי בארט בסדרה "גדולה מהחיים" (2009–2014) ובתור הופעתה בתור ריטה פאר (אנ') בסדרה "סיירת האבדון" (2019–הווה).

## קורות חייה
באולבי נולדה בואייחו, קליפורניה. לאחר גירושי הוריה בילדותה, היא עברה עם אימה למנטקה (אנ'), קליפורניה שם למדה בתיכון איסט יוניון (אנ'). היא למדה בלט, צרפתית וביולוגיה ימית במורפארק קולג' (אנ'), והחלה בקריירת דוגמנות לפני שהחליטה להמשיך לשחק. היא למדה דרמה אצל המורה למשחק איוואנה צ'אבק (אנ'),

## קריירה
בשנת 2005 באולבי קיבלה את תפקידה של קנדי בסדרת הטלוויזיה "שני גברים וחצי" בתוך חודשים מהאודישנים הראשונים שלה.

בשנים 2009–2014 כיכבה באולבי במשך שש עונותיה של הסדרה "גדולה מהחיים" ברשת הטלוויזיה לייפטיים; שם גילמה את דמותה של סטייסי בארט, חברתה הטובה של ג'יין (ברוק אליוט) ושותפתה לדירה.

היא שיחקה את מג, חברתו האובססיבית לשעבר של "ברני סטינסון" בסדרה "איך פגשתי את אמא",  והופיעה בסדרות כמו "CSI", "בניחוש חוקר" ו-"". היא הופיעה בסרטים כמו "All Roads Lead Home" מ-2008, ו"מעושר לעוני" משנת 2011.

בשנת 2019 החלה לגלם את דמותה של גיבורת העל ריטה פאר (אנ') בסדרה "סיירת האבדון", המבוססת על קבוצת גיבורי-העל "סיירת האבדון" מבית DC קומיקס; הסדרה תחילה שודרה בשירות הזרמת המדיה DC Universe  והחל מהעונה השלישית, משודרת הסדרה בשירות של HBO Max.

## חיים אישיים
ב-20 בדצמבר 2020 נישאה לקולנוען מת'יו קוק (אנ'); ב-7 באוקטובר 2022 נולדה בתם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
רוזה מאנוס

**רוזט סוזאנה "רוזה" מאנוס** (בהולנדית: **Rosette Susanna Manus**; 20 באוגוסט 1881 – 1942) הייתה פציפיסטית, סופרג'יסטית יהודייה הולנדית אשר נספתה בשואה.

## ראשית חייה
רוזה מאנוס נולדה למשפחה אמידה, מרובת ילדים, הנרי פיליפ מאנוס, סוחר טבק, וסוטה ויטה ישראל, עקרת בית, באמסטרדם, הולנד.

## זכות בחירה לנשים ופציפיזם
ממוזער|דיוקן של רוזה מאנוס משנות השלושים
מאנוס הייתה פעילה בתנועת זכות הבחירה לנשים בשנת 1908 בקונגרס הברית הבינלאומית לבחירות לנשים (IWSA). שם היא פגשה את הסופרגיסטית ההולנדית אלטה יאקובס ואת הסופרגיסטית האמריקאית קארי צ'פמן קאט, שיהפכו לעמיתיה וחברותיה לחיים. קאט ומאנוס במיוחד פיתחו מערכת יחסים קרובה.

לאחר הקונגרס בשנת 1908 מונתה מאנוס למזכירת האגודה ההולנדית למען זכות הבחירה לנשים. בשנת 1913 ארגנה מאנוס יחד עם מיה בויסווין, את התערוכה "דה ווייב 1813–1913" על חייהן של נשים הולנדיות. בשנת 1915 מילאה מאנוס תפקיד גדול בארגון הקונגרס הבינלאומי לנשים בהאג. בעקבות זאת, מונתה למזכירה של הוועד הבינלאומי לנשים לשלום, שנודע לימים בשם ליגת נשים בינלאומית לשלום וחירות (WILPF).

מאנוס ליוותה את קארי צ'פמן קאט, אז נשיאת ברית זכות הבחירה הבינלאומית, בסיור עולמי מטעם הארגון בשנים 1922–1923.

בשנת 1935 הקימה יחד עם ג'ואנה נאבר ווילמיין ון דר חוט את הארכיונים הבינלאומיים לתנועת נשים (IAV), שנודע לימים כמרכז המידע הבינלאומי וארכיונים לתנועת הנשים וכיום ידוע כמכון אטריה לשוויון מגדרי והיסטוריה של נשים.

מאנוס מונתה לקצינת מסדר אורנג'-נסאו ב-22 באוגוסט 1936.

## מותה
מאנוס נעצרה על ידי הגסטפו בין 10 באוגוסט ל-14 באוגוסט 1941 וגורשה לגרמניה. היא הועברה למחנה הריכוז רוונסברוק באוקטובר 1941. סביר להניח שהיא הומתה בגז בברנבורג בשנת 1942, אך יש מידע סותר סביב תאריך מותה.

## קישורים חיצוניים

## הערות שוליים

קטגוריה:אסירים במחנה הריכוז ראוונסבריק
קטגוריה:אמסטרדם: אישים
קטגוריה:פמיניסטיות הולנדיות
קטגוריה:פמיניסטיות יהודיות
קטגוריה:סופרג'יסטיות יהודיות
קטגוריה:נספים במחנות ריכוז והשמדה
קטגוריה:פעילות חברתיות יהודיות
קטגוריה:פעילים פוליטיים שנספו בשואה
קטגוריה:יהודיות הולנדיות
קטגוריה:פציפיסטים יהודים
קטגוריה:ילידות 1881
קטגוריה:ילידי 1881
קטגוריה:נפטרות ב-1942
קטגוריה:הולנדים שנפטרו ב-1942
EROS B

**EROS B**, הלוויין השני בסדרת לווייני הצילום המסחריים "ארוס", אשר תוכננו על ידי התעשייה האווירית, נבנו במפעל מב"ת ומופעלים ונמצאים בבעלות החברה "אימאג'סאט אינטרנשיונל". פירוש השם EROS הוא Earth Resources Observation Satellite.

## היסטוריה
חברת "אימאג'סאט אינטרנשיונל" הכריזה כי החלה בבנית הלוויין ב-4 בדצמבר 2000, יום לפני שיגור הלוויין הראשון בסדרה "EROS A". על פי התכנון שיגור ה-EROS B היה אמור להתבצע בשנת 2001, ואחריו תוכננו עוד 6 לוויינים בסדרה. ביולי 2000 הודיעה החברה על השלמת גיוס הון בהיקף של יותר מ-90 מיליון דולר. שנה אחר כך חתמה על הסכם אשראי בסך 70 מיליון דולר עם בנק לאומי למימון המשך פיתוח סדרת הלוויינים והודיעה ששיגורו של הלווין השני נדחה לשנת 2003. ב-28 ביולי 2001 חתם רשמית מפעל מב"ת של התעשייה האווירית על הסכם עם חברת "אימאג'סאט אינטרנשיונל" לבניית הלוויין "EROS B" בעלות של 110 מיליון דולר. בדצמבר 2001 הודיעה החברה כי שיגור הלווין ידחה, עקב קשיים בגיוס לקוחות. בשלב זה רק ממשלות ישראל, טייוואן והודו נרשמו כלקוחות עבור "EROS B".

הלוויין שוגר, אחרי עיכובים נוספים, ב-25 באפריל 2006, על טיל "סטארט 1" מקוסמודרום סבובודני בסיביר, רוסיה למסלול בגובה של כ-500 ק"מ. המשגר הרוסי לאחר שהוכיח רקורד של 100% הצלחה בשיגור שלושה לוויינים ברציפות. המשגר הרוסי הוא הסבה של טיל בליסטי. ב־28 באפריל 2006 הודיעה חברת "ISI" שהתקבלו צילומים ראשונים מהלוויין ארוס B.

במקור, הצפי לפעילות הלוויין הייתה כעשר שנים, אולם הלוויין עלה על הציפיות, ונכון לשנת 2024, עדיין נמצא בשירות חברת ISI.

## מפרט טכני
EROS B מצויד במצלמה בעלת רזולוציה גבוהה, 70 סנטימטר, מתוצרת חברת אל-אופ. רזולוציה זו נחשבה עד לפני שנים אחדות כרזולוציה לצרכים צבאיים, אולם כיום מותר למכור תמונות אזרחיות שצולמו ברזולוציה זו. הוא פיתוח של התעשייה האווירית ואל-אופ, וכולל אלמנטים מהלוויינים הצבאיים מסדרת אופק. משקלו הנמוך, כ-290 ק"ג, היה בעת פיתוחו כמחצית ממשקלם הממוצע של לוויינים אזרחיים אחרים. עובדה שהקנתה לו גמישות ביכולת התמרון בחלל ויציבות רבה יותר.

התמונות שהלוויין מצלם יועדו לשימושים אזרחיים, מסחריים ומדעיים עבור מדינות וחברות מסחריות, למטרות שונות בהם: מיפוי של שטחים קרקעיים וימיים לצרכים שונים, ובהם איכות סביבה, ניצול קרקעות ותכנון תשתיות. תמונות הלוויין יכולות לשמש גם להתראה מפני אסונות טבע ולאומדן נזקיהם.
## קישורים חיצוניים
* דף הבית של חברת אימג'סאט
* 
* 

## הערות שוליים

קטגוריה:התעשייה האווירית לישראל: לוויינים
קטגוריה:צילום על ידי לוויין
לודוויג דטמן

**לודוויג דטמן** (בגרמנית: **Ludwig Dettmann**; 25 ביולי 1865 – 19 בנובמבר 1944) היה צייר אימפרסיוניסטי גרמני, חבר הזצסיון הברלינאי.

## קורות חיים
אביו היה פקיד מכס שהועבר להמבורג בזמן שלודוויג היה עדיין ילד קטן. לאחר לימודים בבית ספר מקומי לאומנות ומלאכה, עבר לאקדמיה הפרוסית לאמנויות, שם למד אצל יוגן ברכט ופרנץ סקרבינה. במקור עבד כמאייר.

לאחר 1891 הוא היה מורה בבית הספר לציור של "התאחדות אמניות ברלין". [3] בשנת 1894 הוא זכה במדליית זהב קטנה בתערוכת האמנות הגדולה בברלין, אירוע שנתי גדול שנמשך בין השנים 1893 עד 1969(מאוחר יותר הוא זכה שם במדליית זהב גדולה בשנת 1909.

בהשפעתו של מקס ליברמן הוא פנה לציור נוף בצבעי שמן ובצבעי מים. הפרויקט הגדול הראשון שלו כלל ארבעה ציורי קיר בבית העירייה באלטונה, המתארים את ההיסטוריה של העיר.

בשנת 1898 הוא היה ממייסדי הזצסיון הברלינאי, ויחד עם מקס ליברמן, וולטר לייסטיקוב, אוטו היינריך אנגל, אוסקר פרנזל, קורט הרמן ופריץ קלימש, היה חבר בוועד המייעץ. בשנת 1900 מונה למנהל האקדמיה לאמנות בקניגסברג. הוא גם השתייך לוועדה המופקדת על בחירת אמנים לפרסום מסחרי פופולרי בחברת השוקולד של סטולוורק.

בשנת 1915 הוא ארגן את תערוכת הצבא והים, שהורכבה מסצנות מלחמה והרואיות. הוא הוצג באקדמיה בברלין ובאגודת האמנות קניגסברג בשנה שלאחר מכן. הוא תרם דיוקנאות של הגנרלים אריך לודנדורף ופאול פון הינדנבורג. למשך שארית תקופת המלחמה הוא היה אמן מלחמה רשמי.

לאחר המלחמה שב לברלין. בשנת 1923 הוא אייר את שני הכרכים של "הטרגדיה של גרמניה 1914-1918" בחינה מפורטת של המלחמה והשלכותיה על ידי הסופר וולטר בלום, לאומני נלהב. באוקטובר 1928, עם תיאו מטייקו, הוא הוזמן לטיסה הטרנס-אטלנטית הראשונה של ספינת האוויר גרף צפלין, שם ערך תיעוד אמנותי של המסע.

לאחר שהיטלר תפס את השלטון הצטרף דטמן למפלגה הנאצית וכיהן בדירקטוריון "איגוד הרייך של אמנות חזותית". הוא נשאר חבר מפלגה עד מותו.

בשנת 1935 הוענקה לו "מדליית גתה לאמנות ומדע" והיה יו"ר ארגון "אמני ברלין" לשנת 37–1936.

בשנת 1938 כתב את הספר "החזית המזרחית. אנדרטה למאבק הגרמני". זמן קצר לפני מותו בשנת 1944 התווסף שמו לרשימת האמנים החשובים לתרבות הנאצית.

בשנת 1946 שמו הוכנס לרשימה של יצירות נאציות שהיו אסורות באזור הכיבוש הסובייטי.

## גלריה

File:1897 Dettmann Bei den Wasserrosen im Moor anagoria.JPG|ליד חבצלות המים
Ludwig Dettmann Garten mit Stuhl.jpg|כיסא בגן
Dettmann-Wave.jpg| |גלים
File:Ludwig Dettmann - Outono da vida.jpg|סתו
File:Dettmann-1813-postkarte01.jpg | גלוית דואר
File:Dettmann-Battle.jpg | תמונת קרב
File:1903 Dettmann Insel-Friesin in Tracht anagoria.JPG | אישה פריזאית
File:Rathaus (Kiel 37.839).jpg | בית העירייה


## קישורים חיצוניים

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:נאצים
קטגוריה:גרמנים שנולדו ב-1865
קטגוריה:גרמנים שנפטרו ב-1944
פורום כסף נקי

**פורום כסף נקי** הוא קואליציה של ארגוני סביבה וחברה העוסקת בהיבטים הפיננסיים של ההתמודדות עם משבר האקלים, כגון הסטת השקעות מדלקים מאובנים. הפורום נוסד בשנת 2020 תחת עמותת חיים וסביבה.

## פעילות הפורום
הפורום פועל במטרה להפעיל לחץ על קרנות הפנסיה בישראל על מנת להביא להסטת השקעות של כספי ציבור מתעשיות הדלקים הפוסיליים. הפורום פועל על ידי ביצוע מחקר, פניה אל הגופים המוסדיים והבורסה ועריכת קמפיין ציבורי תחת הכותרת "לא בכסף שלי". הפורום הוא פלטפורמה לשיתוף פעולה בין הארגונים השונים בנושא הסטת השקעות מדלקים פוסיליים, ולתיאום המחאות.

בעבודה משותפת של הפורום והבורסה לניירות ערך בתל אביב, נוצר מדד בורסאי ראשון ללא תאגידים בתעשיית הפוסיליים בישראל: ב-9 בנובמבר 2020, הודיעה הבורסה על השקת מדד תל אביב 125 – אקלים נקי מדלקים פוסיליים. מדד זה עוקב אחר רוב חברות מדד תל אביב 125, למעט מניות של תאגידים הנוטלים חלק בשרשרת הייצור של דלקים פוסיליים.

בדצמבר 2020 הודיע בית ההשקעות כרמים כי הוא נעתר לפניות הפורום, והופך לבית ההשקעות הראשון בישראל הנקי מהשקעות בדלקים מאובנים - נפט, פחם וגז.

בדצמבר 2020 הצהירה מגדל קבוצת ביטוח שתימנע מהשקעה ביכולות ייצור פוסיליות חדשות ותחתור לסיים את תהליך הסטת ההשקעות מחברות פוסיליות עד לסוף שנת 2030.

## קישורים חיצוניים
* 

## הערות שוליים

קטגוריה:ישראל: ארגונים להגנת הסביבה
קטגוריה:כלכלה סביבתית
מגדל היהלום הפיליפיני

**מגדל היהלום הפיליפיני** (באנגלית: **Philippine Diamond Tower**; בראשי תיבות: **PDT**) היה פרויקט הנדסי שלא מומש להקמת מגדל תקשורת ותצפית בבניין השתילים לשעבר של מנילה בפארק המשולש  בעיר קזון סיטי, השייכת למטרופולין של מנילה, הפיליפינים. הנחת אבן הפינה של המגדל תוכנן תחילה ב־12 באוקטובר 2014, בציון 75 שנה לקזון סיטי. עם זאת, הדבר נדחה, והמגדל תוכנן להיבנות ב־2015–2019.

גובה המגדל שתוכנן לעמוד היה , לציון יום העצמאות  של המדינה שנחגג מדי שנה ב־12 ביוני. המגדל היה אמור להסתיים תוך 3 שנים ולהיפתח לציבור עד ל־2017–2018. מגדל היהלומים הפיליפיני תוכנן להיות נקודת ציון מרכזית לא רק של מנילה, אלא של כל הפיליפינים. בנוסף, תוכנן כי תוקם פקודה עירונית שתתמוך בפיתוח ובתחזוקת המגדל.

לפי הדיווחים בפברואר 2016, ממשלת יפן הייתה מעוניינת להשקיע בפרויקט באמצעות התאגיד לפיתוח חוץ של שירותי התקשוב והדואר של יפן עם חברת בת מקומית. על פי הדיווחים, סין גם התעניינה בפרויקט וסביר להניח שהייתה מציעה הצעה. המגדל היה צפוי לעלות בסביבות 41.4 מיליארד פסו פיליפיני, והיה צפוי להסתיים עד ל־2019.

עם זאת, בניית המגדל בוטלה ונגנזה מסיבות לא ידועות. הבנייה מעולם לא החלה, כמו גם מגדל המאה  ומגדל PAGCOR , למרות תחילת שידור הטלוויזיה הדיגיטלי דרך הקרקע וה־ISDB  בפיליפינים.

## הערות שוליים

קטגוריה:הפיליפינים: מבנים
קטגוריה:פרויקטים הנדסיים שלא מומשו
יוסף אנג'לט

רבי **יוסף אנג'לט** היה מקובל ספרדי, שפעל בתחילת המאה ה-14 ובמיוחד בעיר סרגוסה.

## חייו
לא ידוע הרבה על חייו. עם זאת, מתוך כתביו ניכר שהכיר את החיבורים היסודיים של הקבלה בת זמנו או הדורות הקודמים לו מאזורים שונים, כגון חסידי אשכנז, חוג העיון, מקובלי פרובאנס וגירונה, ומקובלי קסטיליה.

רבי יוסף עמד בקשר עם חברים בחוג הרשב"א, מפרשי קבלת הרמב"ן, וחכמים מצרפת.

## פעילות ציבורית
מתוך סיפור שלו על תפילה ציבורית שארגן בעקבות משבר שאירע בשנת ה'פ"ה, אנו למדים שהיה גם מעורב מבחינה ציבורית ודרש ברבים. כך גם מלמדת עדות ארכיונית הנמצא בסרגוסה משנת 1335 על משפט בוררות בבית משפט ספרדי, שהוא היה נוכח בו כנציג רבני. בכתביו התייחס לאירועים קשים שפקדו את היהודים, כגון רדיפות, עלילות וגירושים, וזאת מתוך נקודת מבט משיחית-קבלית כגון חישובי קץ על גאולה קרובה שתהיה בשנת ה'פ"ח.

מתוך גאולה פרטית שארעה לו בשנת ה'פ"א, הוא לומד על גאולה קרובה שתבוא לישראל. גישה זו מלמדת גם כן על תפיסתו העצמית המשיחית.

## כתביו הזוהריים
מתוך השוואת כתביו לספר הזוהר, נראה שישנם קטעי קבליים שנכתבו על ידו ונשתקעו בספר הזוהר המוכר לנו. כתביו האחרים נראים כניסיון של הרחבה לספר הזוהר, שכן שפתו הארמית דומה מאוד לארמית הזוהרית. בפירושיו לזוהר מתמודד עם בעיות קבליות יסודיות העולות מתוך הלימוד בספר. כך הוא מבקש לקדש את הזוהר ולהעמידו כיצירה תנאית בתוך המכלול הרחב של הספרות הקבלית בת זמנו.

בכתביו אנו מוצאים רעיונות דומים לבני תקופה זו, כגון ר' יוסף ג'יקטיליה, ור' משה די לאון, למשל התפיסה שהאלוהות אינה חלק מעשר הספירות אלא מעבר להן. בעקבות חז"ל, כתב הרב אנג'לט "גימטריאות אינם אלא פרפראות לחכמה", כלומר שהגימטריות הן לא החכמה בעצמה, ויש ללמוד את המשמעות הרעיונית של חישובי הגימטריות. זאת כנראה כנגד תפיסות של מקובלים אחרים.

הרב אנג'לט מעיד על עצמו בכתביו שקיבל פירושים קבליים הן בדרכים מיסטיות והן במסירה בעל־פה שאומתה באמצעים מיסטיים. כתב שני פירושים קבליים למקרא, המבוסס בעיקר על פעולת הספירות.

## מספריו
מספר ספרים שכתב ר' יוסף אנג'לט יוחסו בטעות לכותבים אחרים. חיבוריו לרוב מופעים בכתבי היד בעילום שם, בין ספריו:
* ספר קופת הרוכלין - פירוש רבני-קבלי אקלקטי ונרחב על ספר בראשית, שנכתב בשנת 1311.
* לבנת הספיר - הספר יוחס בטעות לר' דוד בן יהודה החסיד - פירוש זוהרי באופיו שנכתב בשנת ה' אלפים פ"ה (1325). חלק א' הוא פירוש לספר בראשית והובא לדפוס על ידי שלמה אהרן ורטהיימר בשנת ה'תרע"ג, ואילו חלק ב' על ספר ויקרא נשאר עדיין בכתבי היד השונים.
* פירוש קצר על נבואת הושע.
* כ"ד סודות - פירוש לסודות קבליים על פי עשרים וארבעה נושאים.
* פירוש לספר שערי אורה של רבי יוסף ג'יקטיליה, שנכתב בשנת 1327.
* קטעים שונים ששוקעו בספר הזוהר.

## לקריאה נוספת
* איריס פליקס, פרקים בהגותו הקבלית של הרב יוסף אנג'לט, עבודת גמר, האונ' העברית, תשנ"א.

## קישורים חיצוניים
* 
* 
* 
* שפרה אסולין, ר' יוסף אנג'לט ותורת השמיטות, בין חוג הרמב"ן לזוהר באתר JSTOR
* 
* 

## הערות שוליים

קטגוריה:מקובלים
קטגוריה:רבנים ספרדיים
קטגוריה:סרגוסה: רבנים
קטגוריה:יהודי ספרד במאה ה-14
דב צבי הלר

הרב **דב צבי הלר** (שיללה, ה'תרכ"ב, 1862 – ירושלים, ו' באלול ה'תרצ"ה, 4 בספטמבר 1935), נקרא בדרך כלל בשמו האידישאי, **בער הירש הלר**, היה רב ומשגיח רוחני בישיבת סלבודקה באירופה, וחותנם של הרב יעקב קמנצקי והרב אברהם גרודזינסקי.

## תולדות חייו
נולד בשנת ה'תרכ"ב בשילל, ליטא, שהייתה אז חלק מהאימפריה הרוסית, לאליעזר יצחק ולחסיה גיסה הלר. מאוחר יותר הוא הפך למשגיח רוחני בישיבת כנסת ישראל סלבודקה תחת ראש הישיבה הרב נתן צבי פינקל, שם נודע באישיותו המתוקה, עדינותו ואהבתו לתלמידיו, שהייתה כה חזקה, עד שלעיתים קרובות הוא צם להצלחתם. במהלך מלחמת העולם הראשונה ברחו תלמידי הישיבה למינסק, ובהמשך רבים מהם לקרמנצ'וג, והרב הלר היה עם תלמידי הישיבה במסעות אלה. עלה לארץ ישראל בשנת ה'תרצ"ד, ונפטר בירושלים בו' באלול ה'תרצ"ה.

## משפחתו
נשא את פייגה אסתר הלר לבית בלנקפילד (1862–1942 לערך). נולדו להם חמישה ילדים, (ארבעה בנים ובת) ארבעה מהם חיו עד בגרותם. בנם היה אברהם מאיר הלר (1887–1979). בתם, חסיה (1891–1944), נישאה לרב אברהם גרודזינסקי, ששימש מאוחר יותר גם הוא כמשגיח בישיבת סלבודקה. בתם השנייה איטה אטל (1895–1954) נישאה לרב יעקב קמנצקי, לימים ראש ישיבת תורה ודעת. בתם השלישית, שרה (1899–1941), נישאה לשבתי ורנוקובסקי, ושניהם נספו בשואה. ילד נוסף שלהם נולד בשנת 1897 ומת כעבור שנתיים.

## הערות שוליים

קטגוריה:משגיחי ישיבת כנסת ישראל (סלבודקה)
קטגוריה:משגיחים בישיבות מזרח אירופה
קטגוריה:ירושלים: רבנים
קטגוריה:אנשי העלייה החמישית
קטגוריה:ילידי 1862
קטגוריה:נפטרים ב-1935
ג'ינו פארין

**פדריקו גוליילמו יהודה פולאק**, (מכונה **ג'ינו פארין** באיטלקית: **Gino Parin**; היה ידוע גם בשם **פרידריך פולק או פולק**; 25 באוגוסט 1876, טריאסטה – 9 ביוני 1944, ברגן-בלזן) היה צייר יהודי-איטלקי; הוא ידוע בעיקר בזכות דיוקנאות הנשים שלו.

## קורות חיים
פארין החל את לימודיו בעיר הולדתו, טריאסטה אצל יוג'ניו סקומפריני (באותה תקופה עם מרצ'לו דודוביץ'), ואז החל ללמוד באקדמיה בל ארטי די ונציה. את לימודיו סיים באקדמיה לאמנויות יפות במינכן אצל קרל ראופ, שם הוא הציג את התערוכה הראשונה שלו. בהתחלה, הוא היה בעיקר קריקטוריסט שצייר קריקטורות המתארות הבורגנות הגרמנית הזעירה.
ימין|ממוזער|244x244 פיקסלים|דיוקן של פאני טדשי
בעת ביקורו בפריז, הכיר את אלה אוילר (1875–1962), אמנית ומוזיקאית מסנט לואיס, מיזורי. מאוחר יותר הם נישאו. בנם, אדגר, היגר לארצות הברית ויחד עם רעייתו אינגרי הפך לסופר ומאייר ידוע של ספרי ילדים.

כשחזר לטריאסטה, החל לצייר דיוקנאות. בשנת 1913, הוא זכה במדליית זהב ב-"XI Internationalen Kunstausstellung".

בין המלחמות הציג תערוכה בווינה ובטריאסטה והציג שתי תערוכות בביאנלה של ונציה. הוא השתתף גם בתערוכות מעבר לים וזכה במדליית זהב נוספת ב"אינטרנציונאלה קוואדרנאלה" בטורינו בשנת 1923.

הוא שמר על קשרים הדוקים עם גרמניה, אם כי חוקי הגזע אסרו עליו להציג שם לאחר 1938. כשהיה צעיר הוא רכש אזרחות שווייצרית והיה תושב חוקי בקמפו בלניו. אף על פי כן הוא נעצר באיטליה וגורש למחנה הריכוז ברגן-בלזן. בדרך הוא חלה ומת זמן קצר לאחר שהגיע למחנה.

## קישורים חיצוניים

## הערות שוליים

קטגוריה:נספים במחנה הריכוז ברגן-בלזן
קטגוריה:ציירים יהודים איטלקים
קטגוריה:ציירים שנספו בשואה
קטגוריה:ציירים איטלקים במאה ה-20
קטגוריה:ציירים איטלקים במאה ה-19
קטגוריה:איטלקים שנולדו ב-1876
קטגוריה:איטלקים שנפטרו ב-1944
קורט הרמן

**הוגו קורט הרמן** (בגרמנית: **Curt Herrmann**; 1 בפברואר 1854 – 13 בספטמבר 1929) היה צייר אימפרסיוניסטי ונאו-אימפרסיוניסטי גרמני. קשור לקבוצת הזצסיון הברלינאי.

## קורות חיים
אביו היה מנהל חברת ביטוח. כשהיה בן שש עשרה עברה משפחתו לברלין. שלוש שנים מאוחר יותר הוא עזב את הלימודים ומצא תפקיד בסטודיו של קרל שטפק. אף שהתעניין בעיקר בציור פורטרטים, הוא בילה זמן מה גם עם צייר ההיסטוריה וילהלם פון לינדנשמיט באקדמיה לאמנויות יפות במינכן. בשנת 1885 התמקם כצייר פורטרטים במינכן והתיידד עם מבקר האמנות ריכרד מוטר .

בשנת 1893 חזר לברלין, שם פתח בית ספר לציור לנשים. ארבע שנים אחר כך הוא התחתן עם סופי הרץ (1872–1931), אחת מתלמידותיו. בירח הדבש בפריז הוא פגש והתיידד עם אנרי ון דה ולדה, שהכיר לו את הנאו-אימפרסיוניזם ומאוחר יותר עיצב את דירתו בברלין. בשנת 1898 הוא הפך לאחד החברים המייסדים של הזצסיון הברלינאי וישב בוועד הארגון. הוא הפעיל את בית ספרו לסירוגין עד 1903, אז הצטרף "לאגודת האמנים הגרמניים" (Deutscher Künstlerbund).

בגרמניה הוא שמר על קשר עם פול סיניאק, תיאו ואן ריסלברגה ומוריס דניס, ובשנת 1902 הוא היה דמות מפתח בשכנועו של פאול קסירר להציג אותם בגלריה שלו. ארבע שנים מאוחר יותר, הוא ארגן תערוכה של אמנים צרפתיים מודרניים בברלין.

בזמן התפלגות קבוצת הזצסיון הברלינאי בשנת 1914, הוא הצטרף לקבוצת הזצסיון החדשה ושימש כנשיא שלה עד שנת 1918. הוא פעל גם לקידום אמנים צעירים יותר, כמו ארתור סגל, אלכסיי פון יוולנסקי, אדולף ארבסלה ואחרים הקשורים לקבוצת "דה ברוקה" (הגַשֵׁר). הוא מונה לפרופסור באקדמיה המלכותית לאמנויות בשנת 1917.

לאחר המלחמה הוא נטש את ברלין והתגורר בבית אחוזה בפרצפלד שהיה בבעלות חמותו. עבודתו הפכה מופשטת יותר ויותר, ובשנת 1923 הוא נקלע לדיכאון עמוק וויתר על הציור. בשנה שלאחר מכן, לבקשתו של היסטוריון האמנות ריצ'רד המן, הוענק לו דוקטורט לשם כבוד מטעם אוניברסיטת מרבורג. הוא ערך ביקורים טיפוליים בארלנגן ונפטר שם בשנת 1929.

בשנת 1938 הרסו הנאצים את בית האחוזה ושרפו בפומבי את אחד מציוריו המוקדמים ("מעשה נערי") בטענה שהציור לא מוסרי. באותה תקופה משפחתו כבר ברחה לאנגליה.

## גלריה


Curt Herrmann - Dame in rotem Kleid.jpg|אישה באדום
File:1911 Herrmann Savignyplatz mit Stadtbahnbruecke anagoria.JPG| ככר בברלין
File:Curt Herrmann - Sommerlicher Parkweg mit Blick auf das Wiesenttal.jpg|שביל בפארק
Curt Herrmann - Mädchen im Kahn.jpg|אישה בסירה
File:1912 Herrmann Schloss Belvedere bei Weimar anagoria.JPG | ארמון ליד וימאר
File:Curt Herrmann - Sophie Herrmann am Fenster in Wulkow.jpg | סופי הרמן ליד החלון
File:Hermann-Selfportrait.jpg | דיוקן עצמי, 1919
File:Curt Herrmann - Interieur mit Louis XV-Sessel.jpg | פינה בחדר



## קישורים חיצוניים

## הערות שוליים

קטגוריה:חברי הזצסיון הברלינאי
קטגוריה:ציירים גרמנים
קטגוריה:גרמנים שנולדו ב-1854
קטגוריה:גרמנים שנפטרו ב-1929
איתי שמח

**איתי שמח** הייתה תוכנית טלוויזיה רצף לילדים ונוער בהנחיית איתי שגב, ששודרה בשנת 1996 בערוץ הילדים. 

תוכנית זו נוצרה על מנת להתחרות בתוכניתה של מיכל ינאי, "הקרנבל של מיכל", ששודרה בערוץ 2.

שיר הפתיחה של התוכנית בוצע בהשראת השיר "מוכרחים להיות שמח".

בתוכנית זו איתי שגב מנחה רצועת שידורים לילדים בשבת בבוקר. בתוכנית היו מערכונים קצרצרים לילדים, בין היתר עם דמויות שהופיעו במקור בתוכנית "הקומדי סטור", ביניהם דמותה של "הפולנייה", והכלב לוטו, אחיו של טוטו מהמחזמר "הקוסם!". 

ביחד עם איתי הופיעה בתוכנית בובה בשם חבר שלי (אשר הופעלה ודובבה בידי מיכאל וייגל). 

בסוף כל פרק איתי שגב שר ביחד עם חבורת ילדים שיר ילדים מפורסם בסגנון חדש.

## קישורים חיצוניים
* 

קטגוריה:רצועות שידור בטלוויזיה בישראל
קטגוריה:תוכניות טלוויזיה ישראליות שעלו לשידור בשנת 1996
קטגוריה:ערוץ הילדים: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:תוכניות וסדרות טלוויזיה שצולמו באולפני מימד
פרובינציית ג'ורג'יה

**פרובינציית ג'ורג'יה** הייתה משלוש עשרה המושבות בצפון אמריקה אשר התנתקו מן ממלכת בריטניה הגדולה ב-1776 בעת הכרזת העצמאות של ארצות הברית.

## היסטוריה
ג'ורג'יה הוקמה בשנת 1732 כאחרונה מבין שלוש עשרה המושבות מחלקים בלתי מאוכלסים ברובם של פרובינציית קרוליינה ונקראה על שם ג'ורג' השני, מלך בריטניה. ב-17 בנובמבר 1732 נסע ההרפתקן האנגלי ג'יימס אוגלת'ורפ לג'ורג'יה עם 120 חברים לייסד את היישוב הבריטי הראשון בג'ורג'יה. הוא ו-114 מתיישבים הגיעו ל-Yamacraw Bluff ב-12 בפברואר 1733 והקימו את העיר סוואנה. מאוחר יותר הצטרפו אנשים אחרים ליישוב, כמו מהגרים פרוטסטנטים מזלצבורג וסקוטים. לאחר קרבות עקובים מדם עם הספרדים וסכסוכים פנימיים, קיבלה המושבה מושל מלכותי בשנת 1752 ובשנת 1755 בית מחוקקים מחוזי. בשנת 1776 ג'ורג'יה התנתקה מבריטניה הגדולה, כחלק ממלחמת העצמאות האמריקאית. ג'ורג'יה הייתה המדינה הרביעית שאשררה את חוקת ארצות הברית ב-2 בינואר 1788.

## קישורים חיצוניים

* ייסוד המושבה

ג'ורג'יה
קטגוריה:ג'ורג'יה: היסטוריה
יחסי בלארוס–הודו

[ממוזער|[ראש ממשלת הודו נרנדרה מודי ונשיא בלארוס אלכסנדר לוקשנקו, 2016]]
**היחסים בין בלארוס להודו** הם הקשרים הדו צדדיים בין הודו לבלארוס. שתי המדינות חברות בתנועת המדינות הבלתי-מזדהות.

## היסטוריה
גם הודו (הראג' הבריטי) וגם הרפובליקה הסובייטית הסוציאליסטית הבלארוסית היו מהחברות המייסדות של האומות המאוחדות. הודו הייתה אחת המדינות הראשונות שהכירו בעצמאות בלארוס.

## שיתוף פעולה בתחום האנרגיה
הודו השתתפה בשחזור מתקני כוח בבלארוס לייצור והעברת אנרגיה. חברה הודית Bharat Heavy Electricals עבדה על פרויקט דומה בתחנת הכוח גרודנו. הסכמים אחרים כוללים חיפושי משאבי אנרגיה בבלארוס ובציוד חשמלי.

## יחסים כלכליים
מזכרי הבנות בין המדינות נחתמו בתחום המסחר. בבלארוס יש מכרות אשלג המשמשים בתעשיית תרופות ודשנים המהווים חלק גדול מהיבוא של הודו. בין שתי המדינות נחתם הסכם לשיתוף פעולה תקין. תחומים אחרים כוללים את תחום השידור, טקסטיל, ייצור והגנה. הודו ובלארוס גם הציבו יעד סחר של מיליארד דולר, שיושג עד 2018. תחומים אחרים כוללים שיפור בענף הייצור והגדלת פיתוח מיומנויות ושקילת יוזמת סוואך בהרט על ידי שיפור התברואה והניקיון. לשכות המסחר והתעשייה של חבר העמים בהודו הוקמו כדי לתכנן מדיניות נכונה ולפקח על יחסי הסחר בין מדינות חבר העמים כולל בלארוס והודו.

## שיתוף פעולה פוליטי
בלארוס תומכת בהודו ב-NSG (קבוצת הספקים הגרעיניים) ובחברות קבועה במועצת הביטחון של האו"ם. הודו תומכת בבלארוס בשל חברותה ב-NAM (המדינות הבלתי-מזדהות) וב-IPU (האיגוד הבין-פרלמנטרי).

## ביקורי מדינה
במהלך ביקורו של פרנב מוקהרג'י, נשיא הודו, ביוני 2015, נחתמו הסכמים רבים הכוללים חילופי סטודנטים וקידום תיירות. זה כלל גם שיתוף פעולה בין מדע וטכנולוגיה.

## תרבות וחינוך
היחסים התרבותיים בין שתי המדינות נוצרו מהתקופה בה הייתה בלארוס חלק מברית המועצות. המשורר הלאומי של הודו רבינדרנת טאגור ביקר במינסק בשנת 1931 שם נפגש עם אינטלקטואלים אחרים. המוזיקאי, ניקולס נבוקוב, ביקר בהודו בשנות ה-60 והתרשם מהמסורות המוזיקליות של הודו.

## נציגויות דיפלומטיות
* בלארוס מחזיקה בהודו שגרירות בניו דלהי.
* הודו מחזיקה בבלארוס שגרירות במינסק.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הודו–לטביה

[ממוזער|[ראש ממשלת לטביה ואלדיס דומברובסקיס (מימין) נפגש עם שגריר הודו בלטביה, 2010]]
**יחסי הודו–לטביה** הם היחסים הדו-צדדיים בין הודו ולטביה. שתי המדינות כוננו יחסים דיפלומטיים בשנת 1991, לאחר עצמאות לטביה.

## יחסים כלכליים
בשנת 2013 חתמו לטביה והודו על הסכם למניעת כפל מס, שהגדיל את הייצוא ההודי ללטביה בתקופת הטבות כלכליות בין שתי המדינות. נכון לעכשיו שתי המדינות דנות בבניית שיתוף פעולה הדוק ועמוק יותר בתחום הובלות ולוגיסטיקה.

הודו רואה את לטביה, כמו גם את אסטוניה וליטא, כשותפות אסטרטגיות של אינטרסים הודים ובלטים.

## ביקורים רשמיים
בשנת 2017 ביקר ראש ממשלת לטביה מאריס קוצ'ינסקי בהודו כדי להאיץ את התפתחות היחסים הכלכליים בין המדינות. בשנת 2019 ביקר סגן נשיא הודו וניקאיאח נאידו בלטביה וניהל שיחות עם מנהיגי לטביה.

## נציגויות דיפלומטיות
* הודו מיוצגת בלטביה באמצעות שגרירותה בסטוקהולם, שוודיה.
* לטביה מחזיקה בהודו שגרירות וקונסוליה בניו דלהי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ניר מאור

**ניר מאור** הוא קצין צה"ל במילואים בדרגת תת-אלוף, כיהן בחיל הים כמפקד שייטת הצוללות, מפקד בסיס אשדוד וראש מספן כוח האדם.

## ביוגרפיה
מאור נולד בקיבוץ אשדות יעקב, אחד משלושה ילדיהם של ברכה ועמי מאור. אביו שירת כקצין בשייטת 13 בחיל הים. אחיו  שירת כקצין בחיל השריון ונהרג במלחמת לבנון הראשונה.

מאור עשה שירותו בחיל הים. סיים קורס חובלים כמצטיין. שירת כקצין בשייטת הצוללות. פיקד על הסטי"ל אח"י געש בשנים 1980–1981, פיקד על הצוללת אח"י גל בשנים 1982–1984, ועל הסטי"ל אח"י משגב. שימש מפקד פלגה 34 של שייטת ספינות הטילים.  היה שותף בפיתוח ואפיון הצוללות מסדרת דולפין ופיקד על שייטת הצוללות בשנים 1990–1992.

בשנים 1994–1996 פיקד על בסיס אשדוד. בשנים 1996–1999 שימש ראש מספן כוח האדם.

לאחר שחרורו מצה"ל, שימש מאור מנהל מוזיאון ההעפלה וחיל הים עד שנת 2020. מאז סיום תפקידו, הוא ממשיך לקיים מחקרים בתחום ההעפלה. בתחילת שנת 2023 הוסמך כדוקטור לפילוסופיה, עבודתו עסקה בצי הבריטי ואוניות המעפילים.

### ועדת חקירה בראשותו
בעקבות הפגיעה באח"י חנית במהלך מלחמת לבנון השנייה מונה לעמוד בראש ועדת החקירה של חיל הים לנושא, "ועדת מאור".

במסגרת התחקיר התברר כי בשנת 2003, הזהיר בכיר באגף המודיעין במטכ"ל קצינים במספן המודיעין, כי עליהם לקחת בחשבון שהטיל יעבור לידי החזבאללה. בנוסף התברר, כי בבוקר האסון בדיון במספן, הציג אחד מקציני המודיעין הימי תרחיש של הימצאות הטיל בידי חזבאללה. הוא אף העלה את הדברים על הכתב, אולם בחיל לא נעשה דבר כדי להיערך לירי הטיל, והספינה שטה מול חופי ביירות מבלי להפעיל את מערכות ההגנה הדרושות.

מפקד חיל הים, האלוף דודו בן-בעש"ט, הודה כי החיל ראה בתרחיש של ירי טיל מסוג זה מחוף לבנון "משהו בתחום הבדיוני והמופרך".

מאור נשוי ואב לשלושה ומתגורר בזכרון יעקב.

## קישורים חיצוניים

* דברים שרואים משם, מגזין המושבות

## הערות שוליים

קטגוריה:מפקדי שייטת הצוללות
קטגוריה:מפקדי בסיס אשדוד
קטגוריה:ראשי מספן כוח האדם
קטגוריה:בוגרי קורס חובלים
קטגוריה:חוקרים ישראלים
קטגוריה:תתי-אלופים בחיל הים
קטגוריה:אשדות יעקב איחוד: אישים
קטגוריה:מנהלי מוזיאונים בישראל
קטגוריה:ישראלים שנולדו במאה ה-20
אמה קורין

**אמה־לואיז קורין** (באנגלית: **Emma-Louise Corrin**; נולדה ב-13 בדצמבר 1995) היא שחקנית קולנוע וטלוויזיה אנגלייה שידועה בעיקר בזכות תפקידה בתור דיאנה, נסיכת ויילס בסדרת הטלוויזיה "הכתר", שעבורו זכתה בפרס גלובוס הזהב לשחקנית הטובה ביותר בסדרת דרמה ובמועמדות לפרס אמי ולפרס גילדת שחקני המסך.

## ביוגרפיה
קורין נולדה בעיירה טנברידג' וולס, קנט באנגליה ב-13 בדצמבר 1995. אביה, כריס קורין, הוא איש עסקים ואימה, ג'ולייט קורין, היא קלינאית תקשורת מדרום אפריקה. לקורין שני אחים צעירים, ריצ'רד וג'ונטי.

היא למדה בפנימייה של בנות שבה פיתחה את העניין שלה במשחק ובמחול. קורין לקחה שנת חופש מלימודיה, במהלכה למדה קורס באקדמיה למוזיקה ולאמנויות הדרמה של לונדון והתנדבה כמורה בבית ספר בקניסנה, דרום אפריקה. היא החלה ללמוד באוניברסיטת בריסטול, אך עזבה אותה לטובת לימודים במכללת סנט ג'ון, חלק מאוניברסיטת קיימברידג', שבה למדה חינוך, אנגלית, דרמה ואמנויות.

באפריל 2025 השתתפה בפרק 7 של העונה השביעית של הסדרה "מראה שחורה" לצד איסה ריי, הארייט וולטר ואקוופינה.

בספטמבר 2024 לוהקה לתפקיד הראשי בסרט "" לצד מייקה מונרו. באוקטובר 2024 לוהקה להפקת "השחף" של צ'כוב בלונדון בשנת 2025. קורין תשחק את דמותה של נינה. באפריל 2025 הוכרז כי קורים לוהקה לעיבוד למיני-סדרה של "גאווה ודעה קדומה" שעתיד לעלות בנטפליקס בתפקיד אליזבת בנט.

## חיים אישיים
ביולי 2021 קורין יצאה מהארון כקוויר והוסיפה את הכינוי המגדרי "they/them" לחשבון האינסטגרם שלה. מאוחר יותר היא סיפרה על היותה ג'נדרקוויר בריאיון ל"ניו יורק טיימס".

## פילמוגרפיה
### סרטים

### טלוויזיה

### תיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקנים להט"בים בריטים
קטגוריה:בוגרות אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:בריטים שהופיעו ברשימת טיים 100 נקסט
קטגוריה:פורבס 30Under30: אירופה
קטגוריה:א-בינארים
קטגוריה:אנגלים ממוצא דרום אפריקאי
קטגוריה:אנגליות שנולדו ב-1995
קטגוריה:אנגלים שנולדו ב-1995
נטעלי שם טוב

**נטעלי שם טוב** (נולדה ב-29 ביוני 1983) היא עיתונאית ישראלית. הגישה את מהדורת זמן שישי בחדשות 13, וקודם לכן עבדה בחברת החדשות.

## ביוגרפיה
שם טוב נולדה וגדלה במטולה. למדה בתיכון דנציגר בקריית שמונה. את שירותה הצבאי עשתה ביחידת דובר צה"ל. היא השתחררה בדרגת סרן ובמילואים קודמה לרב-סרן. במסגרת שירותה במילואים היא מכשירה בכירים בצה"ל לעמידה מול מצלמה והסברה באירועי חירום, וכן מגישה באולפן החירום.

החלה את דרכה העיתונאית כמגישה במהדורת החדשות המקומיות, בהפקת "קודה תקשורת", בצפון, ולאחר מכן בתל אביב. ב-2013 הצטרפה לחברת החדשות כמגישת חדשות. החלה בהגשת מבזקים, ועברה להיות מגישה בתוכניות הבאות: סדר עולמי, המהדורה הצעירה, מהדורה ראשונה ומהדורת הלילה (מגישה מחליפה).

במרץ 2016 חשפה את החלטת מפכ"ל המשטרה רוני אלשיך לא לטפל עוד בתלונות אנונימיות. באוקטובר 2020 חשפה עדויות של חיילים על מצב כלכלי קשה לאחר שפוטרו בעקבות המשבר. בנוסף לכך, חשפה סיפור בו צה"ל שלל מחיילת השתתפות בקורס עקב תמונה חושפנית.

במאי 2023 עברה לחדשות 13, שם החלה להגיש באופן קבוע את מהדורת "זמן שישי", לצד הנחיית משדרים מיוחדים. בספטמבר 2025 פוטרה.

בשנת 2025 נבחרה להנחות את טקס הדלקת המשואות ה-77 של מדינת ישראל, לצד ליטל שמש.

במקביל לעבודתה הטלוויזיונית, היא מנחה טקסים רשמיים ומסחריים.

בעבר שידרה יומני חדשות ברדיו צפון ותוכנית ראיונות פוליטית ברדיו ירושלים.

שם טוב סיימה בהצטיינות תואר ראשון בתקשורת באוניברסיטה הפתוחה והיא מוסמכת אוניברסיטת תל אביב בהצטיינות בתקשורת פוליטית.

שם טוב נשואה לעידן אבני, כתב "ישראל היום" בצפון, ואם לשתי בנות. היא מתגוררת במטולה.

## עמדותיה
שם טוב ידועה בעמדותיה הפמיניסטיות. בין היתר דיברה בראיונות על Me Too ועל חוק הפונדקאות לקהילה הגאה.

שם טוב התבטאה רבות בעניין הבעייתיות בסיקור הפריפריה בישראל. היא קראה לקברניטי התקשורת לקבל "החלטות אמיצות ולצאת מתל אביב". לאחר בחירות 2015 כתבה בטור דעה כי אין לתקשורת את היכולת להבין את הבוחר הפריפריאלי.

ב-2018 חשפה כי סירבה להצעת עבודה באתר "וואלה!", לאחר שנשאלה על ידי עורכי האתר איך תגיב אם תתבקש להטות את הסיקור לטובת בנימין נתניהו ומשפחתו.

## קישורים חיצוניים

* 

## הערות שוליים

קטגוריה:נשות טלוויזיה ישראליות
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:סגל חברת החדשות
קטגוריה:מטולה: אישים
קטגוריה:חיילי דובר צה"ל
קטגוריה:חיילות דובר צה"ל
קטגוריה:רבי-סרנים בצה"ל
קטגוריה:בוגרי תיכון דנציגר (קריית שמונה)
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:ישראליות שנולדו ב-1983
קטגוריה:ישראלים שנולדו ב-1983
גביע אפריקה לאומות 2021

**גביע אפריקה לאומות 2021** הוא טורניר הכדורגל ה-33 של גביע אפריקה לאומות. הטורניר נערך בחודשים ינואר–פברואר 2022. בתחילה, הטורניר היה אמור להתקיים בקיץ 2021, אולם בעקבות מזג האוויר החם באותה תקופה, החליטו בקונפדרציית הכדורגל של אפריקה להקדים את הטורניר לינואר 2021. ביוני 2020 הוחלט לדחות את הטורניר בשנה בעקבות מגפת הקורונה.

הטורניר התקיים בקמרון, לאחר שקמרון הייתה אמורה לארח את הטורניר של 2019, אולם בנובמבר 2018 הוחלט לחפש מארחת חלופית בשל החששות, כי קמרון לא תוכל להספיק ולהשלים את האצטדיונים והתשתיות הדרושות לאירוח הטורניר לצד בעיות ביטחוניות. לאור זאת, האירוח של קמרון נדחה לתחרות של שנת 2021. חוף השנהב, המארחת המקורית של התחרות תארח את התחרות הבאה בשנת 2023.

פורמט התחרות היה כמו התחרות הקודמת. 24 הנבחרות חולקו ל-6 בתים של 4 נבחרות, כאשר הנבחרות בכל בית שיחקו האחת נגד השנייה פעם אחת. בתום שלב הבתים, שתי הראשונות בכל בית עלו לשמינית הגמר ואליהן הצטרפו 4 הנבחרות הטובות מהמקום השלישי. מכאן ואילך שיחקו הנבחרות בשיטת "נוק אאוט".

## העולות

## אצטדיונים




## הגרלת הבתים
24 הנבחרות חולקו ל-4 דרגים כאשר בכל דרג 6 נבחרות. הנבחרת המארחת ומחזיקת התואר שובצה אוטומטית בדרג 1, שאר הקבוצות שובצו בדרגים השונים לפי דירוג פיפ"א מה־12 באוגוסט. ב־17 באוגוסט 2021 נערכה ההגרלה בה נקבע כי בכל בית הוגרלה נבחרת אחת מכל דרג.

## שלב הבתים
### בית א'
המשחקים שוחקו באצטדיון אולמבה, יאונדה, מלבד המשחק הלפני אחרון שישוחק באצטדיון באפוסם, באפוסם.

### בית ב'
המשחקים שוחקו באצטדיון באפוסם, באפוסם, מלבד המשחק הלפני אחרון שישוחק באצטדיון אמאדו-אאידז'ו, יאונדה.

### בית ג'
המשחקים שוחקו באצטדיון אמאדו-אאידז'ו, יאונדה, מלבד המשחק הלפני אחרון שישוחק באצטדיון רומדה אדז'יאה, גארואה.

### בית ד'
המשחקים שוחקו באצטדיון רומדה אדז'יאה, גארואה, מלבד המשחק האחרון שישוחק באצטדיון אמאדו-אאידז'ו, יאונדה.

### בית ה'
המשחקים שוחקו במרכז הספורט של ז'אפומה, דואלה, מלבד המשחק הלפני אחרון שישוחק באצטדיון לימבה, לימבה.

### בית ו'
המשחקים שוחקו באצטדיון לימבה, לימבה, מלבד המשחק הלפני אחרון שישוחק במרכז הספורט של ז'אפומה, דואלה.

## דירוג המקום השלישי

בשלב שמינית הגמר ("16 האחרונות") יצטרפו לשני המקומות הראשונים בכל בית גם ארבע הנבחרות שיסיימו במקום השלישי עם המאזן הטוב ביותר, והן ישחקו נגד מנצחות בתים א', ב', ג' ו-ד'. שיבוץ העולות מהמקום השלישי נגד מנצחות הבתים א'-ד' ייקבע לאחר סיום שלב הבתים לפי אחת האפשרויות שבטבלה, בהתאם לארבעת המקומות השלישיים הטובים ביותר:

* בירוק - הצירוף שהתקבל

## שלב הנוקאאוט
ממוזער|215px|

## מלכי השערים
; שמונה שערים
*  ונסן אבובקאר
; חמישה שערים
*  קרל טוקו אקמבי

; שלושה שערים
*  איברהימה קונה
*  גבדינאו מאנגו
*  סופיאן בופאל
*  סאדיו מאנה

; שני שערים
*  ג'ים אלווינה
*  אבלי ג'אלו
*  מוסא בארו
*  ניקולא פפה
*  מוחמד סלאח
*  אחמד מוגני
*  והבי ח'זרי
*  אשרף חכימי

; שער אחד
56 שחקנים שונים

; שער עצמי
*  נאיף אגרד - נגד גבון
*  אדאמה גירה (Adama Guira) - נגד גבון
*  אנדרה אוננה - נגד בורקינה פאסו

## האסון בשלב שמינית הגמר

בזמן משחק בשלב שמינית הגמר בין קמרון לקומורו, נוצר לחץ בכניסה לאצטדיון. שמונה אוהדים ביניהם ילד נמחצו למוות. אחרים נפצעו.

## ראו גם
* גביע אפריקה לאומות

## קישורים חיצוניים

## הערות שוליים

2021
קטגוריה:קמרון: כדורגל
קטגוריה:תחרויות כדורגל ב-2022
קטגוריה:2022 באפריקה
ג'ייקוב לופלנד

**ג'ייקוב סת' לופלנד** (באנגלית: **Jacob Seth Lofland**; נולד ב-30 ביולי 1996) הוא שחקן אמריקאי, הידוע בעיקר בזכות תפקידו כנקבון בסרט "הסיפור של מאד" ובתפקידיו כאריס בסרטים "הרץ במבוך: מבחני הכווייה" ו"הרץ במבוך: תרופת המוות".

## ביוגרפיה
לופלנד נולד בעיירה בריגסוויל, ארקנסו, בנם של בילי ודברה לופלנד.

כשלופלנד לא משחק הוא נהנה לדוג, לשוט, לצוד ולרכוב על אופני עפר, אותם החל בגיל שש.

## קריירה
בשנת 2012 הוא החל את הקריירה הקולנועית שלו כששיחק את נקבון  בסרט ההתבגרות "הסיפור של מאד" שביים וכתב ג'ף ניקולס, עם מתיו מקונוהיי וריס וית'רספון. הבמאי רצה למצוא שחקן צעיר מקומי לתפקיד 'נקבון' ומודעות לתפקיד פורסמו בעיתונים אזוריים. כאשר נתקלה באחת מהן אמו, היא זיהתה מיד כי בנה מתאים לדרישות ולתיאור הדמות שאותה חיפש ניקולס לסרטו. לופלנד שלח בקשה, ונקרא למבחן בד אצל סוכן הליהוק בליטל רוק, ארקנסו. פחות משלושה שבועות לאחר שאמו ראתה את מודעת הליהוק הפתוחה בעיתון, טס לופלנד לאוסטין לאודישן אצל הבמאי ג'ף ניקולס והמפיקה שרה גרין. הוא לוהק לתפקיד ותוך חודש מצא את עצמו על סט הצילומי עם צוות השחקנים וצוות ההפקה.

בשנת 2014 שיחק בסרט "תאונות קטנות" שהוקרן בבכורה בפסטיבל סאנדנס 2014. בשנת 2014 הוא לוהק לדמותו של רנדל קרואו לעונה החמישית של הסדרה "צדק פרטי" ברשת FX Networks. 

בשנת 2015 הוא שיחק בתפקיד אריס בסרט הפעולה "הרץ במבוך: מבחני הכווייה" המבוסס על הספר מבחני הכווייה, השני בסדרת הרץ במבוך. בהמשך השנה, שיחק לופלנד במיני-סדרה ההיסטורית "עליית טקסס" של ערוץ ההיסטוריה, ועוקבת אחר המהפכה הטקסנית והקמתה של סוכנות אכיפת החוק טקסס ריינג'רס.

בשנת 2016 שיחק בסרט המלחמה ההיסטורי של גארי רוס "מדינת ג'ונס החופשית" אודות מלחמת האזרחים האמריקנית, שוב לצדו של מתיו מקונוהיי. בשנים 2017-2019 שיחק בתפקיד חוזר בשתי עונותיה של סדרת הדרמה התקופתית "הבן" ברשת הטלוויזיה AMC. לופלנד גילם את אלי מק'קולו הצעיר, כאשר את הדמות הבוגרת גילם השחקן פירס ברוסנן. בשנת 2018, לופלנד חזר לשחק את אריס בסרט ההמשך "הרץ במבוך: תרופת המוות".

בשנת 2021 שיחק את הדמות של סנוגס בסרט הספורט "12 יתומים חזקים", המבוסס באופן רופף על ספרו של ג'ים דנט. בהמשך שיחק בסרט האימה הטלוויזיוני "*A House on the Bayou"*, שהוקרן בבכורה ב-19 בנובמבר 2021. 

בשנת 2024 החל לשחק בסדרת הדרמה "Landman" של פרמאונט+ בתור קופר נוריס, בנו של בילי בוב תורנטון.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1996
ברוס בראון

**ברוס בראון הבן** (באנגלית: **.Bruce Brown Jr**; נולד ב-15 באוגוסט 1996) הוא כדורסלן אמריקאי המשחק בדנוור נאגטס מליגת ה-NBA בעמדות הקלע והסמול פורוורד.

## קריירת תיכונים ומכללות
בראון נולד בבוסטון שבמסצ'וסטס, וגדל בעיר וייקפילד הסמוכה. בגיל 16 עבר ללמוד ב"אקדמיית ורמונט" אשר בדרום המדינה.

בין השנים 2016–2018 למד בראון באוניברסיטת מיאמי, ושיחק בקבוצת הכדורסל שלה. בעונת 2017/2018 קלע 11.4 נקודות בממוצע למשחק, והוביל את שחקני קבוצתו בממוצעי ריבאונדים (7.1) ואסיסטים (4.0) למשחק. בשל פציעה בכף רגלו השמאלית, שותף באותה עונה ב-19 משחקים בלבד.

## קריירת משחק מקצועית
### דטרויט פיסטונס
בדראפט ה-NBA 2018 נבחר בראון על ידי דטרויט פיסטונס, בבחירה ה-42. בעונת הרוקי שלו קלע 4.3 נקודות בממוצע למשחק בלבד, אולם פתח במרבית משחקי הקבוצה הודות לתרומתו ההגנתית. בעונת  המשיך לשמש כקלע הפותח של דטרויט, ושיפר את תפוקתו לממוצעים של 8.9 נקודות, 4.7 ריבאונדים ו-4.0 אסיסטים למשחק. ב-2 בנובמבר 2019 קלע שיא קריירה של 22 נקודות, בניצחון הפיסטונס מול ברוקלין נטס.

### ברוקלין נטס
לקראת עונת  הועבר לברוקלין נטס, במסגרת טרייד משולש בו הייתה מעורבת גם לוס אנג'לס קליפרס.

### דנוור נאגטס
בקיץ 2022 חתם בראון על חוזה בדנוור נאגטס, עמה סיים את העונה הסדירה במקום הראשון בליגה ואף זכה עם הקבוצה באליפות בפעם הראשונה בתולדותיה.

### אינדיאנה פייסרס
ביולי 2023 הצטרף כשחקן חופשי לאינדיאנה פייסרס בחוזה לשנתיים.

### טורונטו ראפטורס
ב-17 בינואר 2024 הועבר בטרייד שכלל עוד שני שחקנים נוספים ושלוש בחירות סיבוב ראשון אל טורונטו ראפטורס תמורת פסקל סיאקם שעשה את הדרך ההפוכה אל האינדיאנה פייסרס.

### אורלינס פלינקס
ב-6 בפברואר 2025 הועבר בטרייד עם קלי אוליניק לניו אורלינס פליקנס תמורת ברנדון אינגרם.

### חזרה לדנוור נאגטס
ב-9 ביולי 2025 שב לדנוור נאגטס וחתם על חוזה לשנה אחת.

## סטטיסטיקות הקריירה
### בליגת ה-NCAA

### בעונה הסדירה של ה-NBA

### בפלייאוף ה-NBA

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:בוסטון: כדורסלנים
קטגוריה:כדורסלני אוניברסיטת מיאמי
קטגוריה:בחירות דראפט של דטרויט פיסטונס
קטגוריה:כדורסלני דטרויט פיסטונס
קטגוריה:כדורסלני גרנד ראפידס דרייב
קטגוריה:כדורסלני ברוקלין נטס
קטגוריה:כדורסלני דנוור נאגטס
קטגוריה:כדורסלני טורונטו ראפטורס
קטגוריה:כדורסלני אינדיאנה פייסרס
קטגוריה:כדורסלני ניו אורלינס פליקנס
קטגוריה:אמריקאים שנולדו ב-1996